cyanic-selkie/wikianc huggingface dataset:
Κοσμικό κράτος
Το κοσμικό κράτος είναι μια έννοια του κοσμικισμού, όπου ένα κράτος είναι ή προσανατολίζεται να είναι ουδέτερο στα θέματα της θρησκείας, χωρίς να υποστηρίζει ούτε κάποια συγκεκριμένη θρησκεία ούτε την αθρησκία. Ένα κοσμικό κράτος το οποίο κατά κανόνα έχει πολυπολιτισμική σύνθεση, αξιώνει να αντιμετωπίζει όλους τους πολίτες του με ίσο τρόπο ανεξαρτήτως θρησκεύματος, και αποφεύγει την προνομοιακή μεταχείρηση πολίτη από συγκεκριμένο θρήσκευμα/μη θρησκευόμενο σε σχέση με άλλα θρησκεύματα/μη θρησκεύματα. Τα κοσμικά κράτη δεν έχουν επίσημη θρησκεία ή παρόμοιο θεσμό, αν και η απουσία επίσημης θρησκείας δεν σημαίνει απαραίτητα ότι το κράτος είναι πλήρως κοσμικό. Ένα πραγματικά κοσμικό κράτος θα διατηρεί σθεναρά την εθνική κυριαρχία χωρίς επιρροές από θρησκευτικές ομάδες, δηλαδή μιλάμε για χωρισμό κράτους και Εκκλησίας.
Παραπομπές
Κατηγορία:Θρησκεία και διακυβέρνηση Κρατος
Στροβίκι Βοιωτίας
Το Στροβίκι (ή Στροβίτσι) είναι μικρός αγροτικός οικισμός του Δήμου Ορχομενού του Νομού Βοιωτίας. Βρίσκεται κτισμένο βόρεια της Κωπαΐδας, κατά μήκος της επαρχιακής οδού που συνδέει το Κάστρο με τον Ορχομενό. Ο πληθυσμός του, σύμφωνα με την απογραφή του 2011, ανέρχεται σε 14 κατοίκους.
Διοικητικά το Στροβίκι βρίσκεται συνδεδεμένο με το γειτονικό Κάστρο. Στο διάστημα 1912-1998 ανήκε στην κοινότητα Κάστρου Με την εφαρμογή του προγράμματος Καποδίστριας, εντάχθηκε στον δήμο Ακραιφνίας ενώ με την εφαρμογή του προγράμματος Καλλικράτης εντάχθηκε στον Δήμο Ορχομενού.
Παραπομπές
Κατηγορία:Χωριά του νομού Βοιωτίας Κατηγορία:Δήμος Ορχομενού
Αρχαιολογικό Μουσείο Αστυπάλαιας
Το Αρχαιολογικό Μουσείο Αστυπάλαιας είναι μουσείο στην Αστυπάλαια, στη Περιφέρεια Νοτίου Αιγαίου της Ελλάδας.
Ιστορία
Το μουσείο στεγάζεται σε ισόγεια αίθουσα, η οποία παραχωρήθηκε στο Υπουργείο Πολιτισμού από το Εκκλησιαστικό Φιλανθρωπικό Ταμείο Αστυπάλαιας το 1994. Η έκθεση διοργανώθηκε το 1995–1996 και τα επόμενα χρόνια βελτιώθηκε και εμπλουτίστηκε με το ειδικό οπτικοακουστικό πρόγραμμα (Echorama), που τελικά οδήγησε στα εγκαίνια του μουσείου τον Σεπτέμβριο του 1998.
Εκθέματα
Η έκθεση περιέχει ευρήματα που καλύπτουν ένα ευρύ χρονολογικό εύρος, από την προϊστορική περίοδο έως και τους μεσαιωνικούς χρόνους.
Τα εκθέματά του περιλαμβάνουν:
Πηγές
Κατηγορία:Μουσεία στην Αστυπάλαια Αστυπαλαια
Σταντ Οσεάν
Το Σταντ Οσεάν (ή Γκραν Σταντ ντυ Αβρ) είναι ένα γήπεδο πολλαπλών χρήσεων χωρητικότητας 25.178 θέσεων καθήμενων για αθλητικά δρώμενα και 33,000 για συναυλίες, το οποίο βρίσκεται στην Χάβρη της Γαλλίας.
Χτίστηκε στην θέση του παλιού εμπορικού σταθμού τρένων της Σοκάνς, τον οποίο αγόρασε η communauté de l'agglomération havraise (CODAH) από την Réseau Ferré de France το 2008, και ο οποίος βρίσκεται στην αντίπερα όχθη από το Στάδιο Ζυλ Ντεσασώ. Ο προϋπολογισμός του Γκραμ Σταντ ντυ Αβρ ανήλθε στα 80 εκατομμύρια ευρώ συνολικά. Εγκαινιάστηκε στις 12 Ιουλίου 2012, ημερομηνία κατά την οποία έγινε και το μεγαλύτερο γήπεδο στην Νορμανδία.
Ιστορία
Λόγω της περιορισμένης χωρητικότητας (16.382 θέσεις) του Στάδιο Ζυλ Ντεσασώ (χρονολογούμενο από το 1931 και ανακατασκευασμένο το 1951, μετά τις ζημιές από τον Β' Παγκόσμιο Πόλεμο), της έλλειψης σε βασικούς τομείς (απουσία ανελκυστήρα, έλλειψη χώρου στάθμευσης) και της γενικότερης λιτότητάς του, μια μελέτη εκπονήθηκε, αναφορικά με την κατασκευή ενός νέου γηπέδου, από την ομάδα της Χάβρης το 2004.
Το σχέδιο κατασκευής επισημοποιήθηκε από την communauté de l'agglomération havraise (CODAH) τον Ιούλιο του 2007. Στις 9 Σεπτεμβρίου 2009, ο Αντουάν Ρούφεναχτ, δήμαρχος της Χάβρης, και ο Λυκ Ντελαμαίν, αρχιτέκτονας που εκπροσωπούσε το επιχειρηματικό consortium (Vinci Construction France/SCAU/KSS/IOSIS), το οποίο είχε αναλάβει τον σχεδιασμό-υλοποίηση του έργου, παρουσίασαν το σχέδιο, το οποίο έφερε τότε την ονομασία Le Grand Stade de la CODAH.
Ο θεμέλιος λίθος μπήκε στις 11 Οκτωβρίου 2010, παρουσία της Ροζλίν Μπασλό. Η κατασκευή ξεκίνησε, αλλά συνάντησε μερικά εμπόδια, όπως αυτό της οικολογικής οργάνωσης Écologie pour Le Havre, η οποία φοβόταν την εξαφάνιση του είδους της Podarcis muralis από την πόλη, καθώς οι μεγαλύτερες αποικίες του εντοπίζονταν στην ευρύτερη περιοχή του εμπορικού σταθμού της Σοκάνς.
Η ΑΚ Χάβρη έγινε κι επίσημα χρήστης των εγκαταστάσεων στις 22 Μαΐου 2012. Από τις 16 Μαΐου, μέχρι και τις 21 Ιουνίου 2012, οι κάτοικοι της περιοχής είχαν την δυνατότητα να επιλέξουν μεταξύ των τριών ονομάτων που πρότεινε η CODAH. Η πλειοψηφία εξ αυτών επέλεξε την ονομασία Stade Océane. Στη συνέχεια χρειάστηκε, το νέο όνομα να πάρει και την ψήφο των μελών του δημοτικού συμβουλίου της πόλης, ώστε να επισημοποιηθεί στο συμβούλιο της Πέμπτης 5 Ιουλίου. Το γήπεδο εγκαινιάστηκε στις 12 Ιουλίου 2012, παρουσία του δημάρχου της Χάβρης Εντουάρ Φιλίπ, της Υπουργού Αθλητισμού Βαλερί Φουρνερόν και του προέδρου της Γαλλικής Ομοσπονδίας Ποδοσφαίρου Νοέλ Λε Γκραέ.
Εξωτερικοί σύνδεσμοι
Κατηγορία:Στάδια ποδοσφαίρου στη Γαλλία Κατηγορία:Λε Αβρ ΑΚ
Raw (ταινία)
Το Raw (πρωτότυπος τίτλος: Grave) είναι Γαλλοβεγλική δραματική ταινία τρόμου, του 2016, σε σκηνοθεσία και σενάριο Ζουλιά Ντουκουρνό. Στην ταινία πρωταγωνιστεί οι Γκαράνς Μαριγιέ. Η πλοκή της ταινίας περιστρέφεται γύρω από μία πρωτοετής χορτοφάγο της κτηνιατρικής σχολής, η οποία μετά την πρώτη της δοκιμή κρέατος στη ζωή της, αναπτύσσει μία εξαιρετική ανάγκη για το κρέας και τη σάρκα.
Η ταινία έκανε πρεμιέρα στο Φεστιβάλ Καννών το 2016, στις 14 Μαΐου. Τον Μάρτιο του επόμενου χρόνου κυκλοφόρησε και στις κινηματογραφικές αίθουσες της Γαλλίας και του Βελγίου. Η ταινία, σε γενικές γραμμές, επαινέθηκε από τους κριτικούς, ειδικότερα για τη σκηνοθεσία και το σενάριο της Ντουκουρνό. Ωστόσο, λόγω των γραφικών της σκηνών, συνάντησε και αντιπαράθεση. Η ταινία απέσπασε βραβεύσεις και υποψηφιότητες.
Παραπομπές
<References/>
Εξωτερικοί σύνδεσμοι
Κατηγορία:Ταινίες του 2016 Κατηγορία:Γαλλόφωνες ταινίες Κατηγορία:Γαλλικές ταινίες Κατηγορία:Γαλλικές ταινίες τρόμου Κατηγορία:Βελγικές ταινίες Κατηγορία:Ταινίες ενηλικίωσης Κατηγορία:Κανιβαλισμός στη μυθοπλασία Κατηγορία:Σκηνοθετικό ντεμπούτο σε ταινίες
Τετραϋδροφυλλικό οξύ
Το τετραϋδροφυλλικό οξύ (αλλιώς τετραϋδροπτεροϋλογλουταμινικό οξύ) είναι παράγωγο του φυλλικού οξέος.
Λειτουργία
Το τετραϋδροφυλλικό οξύ διαδραματίζει σημαντικό ρόλο στις αντιδράσεις παρασκευής αμινοξέων και νουκλεϊκών οξέων καθώς έχει τη δυνατότητα να λειτουργεί ως δότης μονοανθρακικών μονάδων σε μια ποικιλία βιοσυνθετικών πορειών. Μπορεί να λάβει και να αποδώσει μονοανθρακικές μονάδες σε τρεις οξειδωτικές βαθμίδες. Δεν μπορεί να λάβει και να αποδώσει την πλήρως οξειδωμένη μονοανθρακική μονάδα δηλαδή CO2. Όταν συνδέεται με την περισσότερο ανηγμένη μονοανθρακική μονάδα (-CH3) σχηματίζει Ν5-μεθυλοτετραϋδροφυλλικό οξύ, όταν συνδέεται με μερικώς ανηγμένη μονοανθρακική μονάδα (-CH2-) σχηματίζει Ν5,Ν10-μεθυλενοτετραϋδροφυλλικό οξύ ενώ όταν συνδέεται με την περισσότερο οξειδωμένη μονοανθρακική μονάδα μπορεί να σχηματίσει Ν5-φορμυλοτετραϋδροφυλλικό οξύ, Ν10-φορμυλοτετραϋδροφυλλικό οξύ, Ν5-φορμιμινοτετραϋδροφυλλικό οξύ ή Ν5,Ν10-μεθενυλοτετραϋδροφυλλικό οξύ.
Βιβλιογραφία
Κατηγορία:Βιοχημεία
Τζακ Ντέμπσι
Ο Τζακ Ντέμπσι (αγγλ. Jack "Manassa Mauler" Dempsey, 24 Ιουνίου 1895 - 31 Μαΐου 1983) ήταν Αμερικανός αθλητής πυγμαχίας. Κατείχε τον παγκόσμιο τίτλο βαρέων βαρών από το 1919 μέχρι το 1926. Το επιθετικό στυλ του Ντέμπσι και η δύναμη της πυγμής του τον έκαναν από τους δημοφιλέστερους αθλητές της πυγμαχίας. Πολλοί από τους αγώνες του κατέρριψαν ρεκόρ, τόσο οικονομικά, όσο και προσέλευσης σε αγώνα πυγμαχίας.
Πριν τη σταδιοδρομία του
Ο Ντέμπσι γεννήθηκε στην Manassa, στο Κολοράντο της Αμερικής, με το όνομα Γουίλιαμ Χάρισον Ντέμπσι (αγγλ. William Harrison Dempsey). Μεγάλωσε σε μια φτωχή οικογένεια ιρλανδικής προέλευσης. Επειδή ο πατέρας του δεν έβρισκε εργασία, ήταν αναγκασμένοι συχνά να μετακομίζουν. Έτσι ο Τζακ παράτησε το σχολείο για να πιάσει και αυτός δουλειά. Έφυγε από το σπίτι στα δεκαέξι, αναζητώντας κάποιο καλύτερο μέλλον. Επειδή ήταν ανήλικος και αδέκαρος αναγκαστικά ταξίδευε κρυφά τρυπώνοντας κάτω από βαγόνια τραίνου και κοιμόταν σε φτηνά καταλύματα. Σύντομα ανακάλυψε το ταλέντο του για την πυγμαχία. Με τη βοήθεια του μεγαλύτερού του αδελφού, του Μπέρνι, άρχισε να παίρνει μέρος στο επαγγελματικό μποξ.
Για να βγάλει χρήματα, ο Ντέμπσι πήγαινε εκεί που γίνονταν πυγμαχίες, έμπαινε στην καντίνα και προκαλούσε αυτούς που κάθονταν εκεί. Επόμενο ήτανε ότι όλο και κάποιος τσίμπαγε και σηκωνότανε να τον δείρει, ενώ οι υπόλοιποι όπως ήταν φυσικό βάζαν στοιχήματα, ποιος θα κερδίσει. Σύμφωνα με την αυτοβιογραφία του, ο Ντέμπσι σπάνια έχανε σε αυτούς τους ξυλοδαρμούς.
Το ακριβές αρχείο των εμφανίσεών του δεν είναι γνωστό επειδή μερικές φορές εμφανίζοταν με το ψευδώνυμο, "Kid Blackie". Αυτή τη πρακτική την συνέχισε έως το 1916. Η πρώτη του εμφάνιση ως "Jack Dempsey" ήταν το 1914, όπως έλεγαν και έναν παλιό μπόξερ των μεσαίων βαρών, τον Jack Dempsey τον «ανίκητο» και πάλεψε με τον Young Herman έξι γύρους. Μετά από εκείνο τον αγώνα κέρδισε έξι περιόδους εν συνεχεία με νοκ άουτ (ως Jack Dempsey), μέχρι που έχασε για πρώτη φορά, σε τέσσερις γύρους από τον Jack Downey. Στην αρχή της σταδιοδρομίας του, τότε που ακόμη δεν ήταν πολύ γνωστός, ο Ντέμπσι έκανε περιοδεία στη Γιούτα κάνοντας μικροεμφανίσεις στις διάφορες πόλεις μέρα παρά μέρα.
Όταν η Αμερική μπήκε στον πρώτο παγκόσμιο πόλεμο το 1917, ο Ντέμπσι δούλευε σε ένα ναυπηγείο. Παρουσιάστηκε μεν ως εθελοντής, αλλά δεν κλήθηκε να πάει στον πόλεμο.
Πρωταθλητής
Εκείνο τον καιρό μάνατζερ του Ντέμπσι ήταν ο Jack "Doc" Kearns, ένας πεπειραμένος, έξυπνος μάνατζερ του μποξ. Εκείνος ήταν που οδήγησε τον Ντέμπσι στην κορυφή.
Το 1918, ο Ντέμπσι έκανε 17 αγώνες, πηγαίνοντας 15-1 και μια ισοπαλία. Το 1919 κέρδισε πέντε αγώνες στη σειρά με νοκ άουτ στον πρώτο γύρο. Μετά από αυτό αντιμετώπισε στις 4 Ιουλίου τον τότε παγκόσμιο πρωταθλητή βαρέων βαρών Τζες Γουίλαρντ στο Τολέδο του Οχάιο για τον παγκόσμιο τίτλο. Λίγοι έδωσαν μια πιθανότητα νίκης στον Ντέμπσι ενάντια στο μεγαλύτερο μπόξερ και πολλοί παρομοίασαν αυτόν τον αγώνα ως σύγχρονη πάλη Δαβίδ και Γολιάθ. Λίγο πριν ξεκινήσει ο αγώνας, ο Τζακ Κιρνς του είπε του Ντέμπσι ότι έβαλε στοίχημα όλο του τον μισθό υπέρ νοκ άουτ στον πρώτο γύρο. Αυτό που ακολούθησε ήταν ο πιο βάναυσος και βίαιος γύρος της ιστορίας του μποξ. Οι γροθιές του Ντέμπσι έσπασαν το σαγόνι και τα πλευρά του Γουίλαρντ, και τον έκαναν να χάσει πολλά από τα δόντια του και την ακοή του στο ένα αυτί. Ο Γουίλαρντ έπεσε εφτά φορές κάτω και έχασε από νοκ άουτ.
Εξωτερικοί σύνδεσμοι
Κατηγορία:Αμερικανοί πυγμάχοι
2502 Νούμελα
Η Νούμελα (Nummela) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,70. Ανακαλύφθηκε το 1943 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά της από την ομώνυμη μικρή φινλανδική πόλη, έδρα του δήμου Βίχτι.
Φυσικά χαρακτηριστικά
Η μέση διάμετρος της Νούμελα εκτιμάται σε 16,54 ± 2,4 χιλιόμετρα, ενώ το γεωμετρικό άλβεδό της είναι 0,135 ± 0,051.
Εξωτερικοί σύνδεσμοι-πηγές
Νουμελα
Ο θαυματοποιός (ταινία, 1969)
Ο θαυματοποιός είναι μία ελληνική ταινία του 1969 της κινηματογραφικής εταιρίας Καραγιάννης - Καρατζόπουλος, διάρκειας 91 λεπτών.
Πλοκή
Σε μια λαϊκή γειτονιά ζει ο Φίλιππας Φελούκας, ερασιτέχνης κατασκευαστής πυροτεχνημάτων (Ντίνος Ηλιόπουλος). Τα χρέη και οι απειλές των δοσάδων τον κυνηγάνε και προσπαθεί εναγωνίως να βρει μια δουλειά για να πληρώσει τα οφειλόμενα και να παντρευτεί την καλή του, Χριστίνα (Άννα Ματζουράνη), που αρχίζει να του κάνει "νερά" εκβιάζοντάς τον συναισθηματικά. Στην πραγματικότητα η Χριστίνα χρησιμοποιεί τον Φίλιππα ως μοχλό πίεσης απέναντι σε αυτόν που πραγματικά αγαπά, τον Μάκη (Τέλης Ζώτος), ο οποίος όμως είναι προικοθήρας που δείχνει ενδιαφέρον στη Χριστίνα θεωρώντας ότι έχει περιουσία.
Μετά από παρότρυνση του ξαδέλφου του, Ρένου (Γιώργος Κάππης), ο Φίλιππας δέχεται να δουλέψει προσωρινά σε μια κοσμική ταβέρνα, σαν ταχυδακτυλουργός, όταν ο κανονικός ταχυδακτυλουργός, ο Αμάρ, δεν εμφανίζεται. Παίρνει βιαστικά μαθήματα ταχυδακτυλουργίας από τον Βαμπίρ τον Μέγα (Τάκης Μηλιάδης) και ξεκινά την αμφιλεγόμενη καριέρα του.
Η κοσμική ταβέρνα όπου πρόκειται να εμφανιστεί ανήκει στον Σαράντο (Νίκος Σταυρίδης) ο οποίος έχει μια κόρη, τη Χαρά (Βιβέτα Τσιούνη), που είναι καταθλιπτική και καθηλωμένη σε αναπηρική καρέκλα εξαιτίας ψυχολογικών προβλημάτων. Ο πατέρας της μάταια προσπαθεί να τη γιατρέψει και να της επαναφέρει το χαμόγελο στα χείλη, έτσι, την ημέρα που ο ερασιτέχνης ταχυδακτυλουργός ανεβαίνει στην πίστα -έτοιμος να καταπλήξει τα ...πλήθη- είναι τόσο αστείος ώστε η καταθλιπτική κόρη -που βρίσκεται συμπτωματικά στο μαγαζί- να γελάσει και να σηκωθεί κι από την αναπηρική της καρέκλα.
Παραγωγή
Η ταινία έκοψε συνολικά 196.921 εισιτήρια στις αίθουσες όπου προβλήθηκε και κατατάχθηκε στην 36η θέση ανάμεσα σε 108 ταινίες της σεζόν 1968-1969.
Ο Αϊτινός τραγουδιστής Ζαν Ρομπέρ ερμηνεύει το τραγούδι "Κορίτσι δικό μου" σε μουσική Γιώργου Κατσαρού και στίχους Πυθαγόρα.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1969 Κατηγορία:Ταινίες παραγωγής Καραγιάννης - Καρατζόπουλος Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ταινίες σε σενάριο Γιώργου Λαζαρίδη Κατηγορία:Ταινίες με μουσική σύνθεση Γιώργου Κατσαρού Κατηγορία:Ταινίες γυρισμένες στην Ελλάδα Κατηγορία:Ελληνικές ασπρόμαυρες ταινίες Κατηγορία:Ταινίες σε σκηνοθεσία Κώστα Ανδρίτσου
Διακυβερνητική Επιτροπή για την Αλλαγή του Κλίματος
Η επιτροπή είναι ένα διακυβερνητικό σώμα, ανοιχτό σε όλες τις χώρες μέλη της Παγκόσμιας Μετεωρολογικής Οργάνωσης και του Προγράμματος για το Περιβάλλον του ΟΗΕ. Συνέρχεται μία φορά ετησίως, προκειμένου να καθοριστούν η εσωτερική λειτουργία, οι αρχές και το πρόγραμμα εργασίας της ή να εγκριθούν οι εκθέσεις της. Περιλαμβάνει τρεις ομάδες εργασίας για την αξιολόγηση των επιστημονικών παραμέτρων των κλιματικών μεταβολών, των κοινωνικών και οικονομικών επιπτώσεών τους και των πιθανών πολιτικών που μπορούν να εφαρμοστούν για την αντιμετώπισή τους αντίστοιχα. Οι δραστηριότητες της επιτροπής χρηματοδοτούνται από εθελοντικές συνεισφορές των κυβερνήσεων, ενώ πρόσθετη οικονομική στήριξη παρέχουν η Παγκόσμια Μετεωρολογική Οργάνωση και το Πρόγραμμα Περιβάλλοντος του ΟΗΕ.
Η επιτροπή μοιράστηκε με τον Αλ Γκορ το Νόμπελ Ειρήνης 2007.
Ιστορία και στόχοι
Τα Ηνωμένα Έθνη ενέκριναν επισήμως τη δημιουργία της IPCC το 1988, αναφέροντας το γεγονός ότι «ορισμένες ανθρώπινες δραστηριότητες θα μπορούσαν να αλλάξουν τα παγκόσμια κλιματικά πρότυπα, απειλώντας τις σημερινές και τις μελλοντικές γενιές με δυνητικά σοβαρές οικονομικές και κοινωνικές συνέπειες» και ότι «Η συνεχιζόμενη αύξηση των ατμοσφαιρικών συγκεντρώσεων αερίων «θερμοκηπίου» θα μπορούσε να προκαλέσει υπερθέρμανση του πλανήτη με ενδεχόμενη άνοδο της στάθμης της θάλασσας, οι επιπτώσεις της οποίας θα μπορούσαν να είναι καταστροφικές για την ανθρωπότητα εάν δεν ληφθούν έγκαιρα μέτρα σε όλα τα επίπεδα».
Εκθέσεις
Οι εκθέσεις της επιτροπής γράφονται από ομάδες ανθρώπων, προερχόμενων από πανεπιστήμια, ερευνητικά κέντρα ή άλλους περιβαλλοντικούς και οικονομικούς οργανισμούς, η συμμετοχή των οποίων γίνεται στον ειδικό τομέα εξειδίκευσής τους. Για τη διασφάλιση της εγκυρότητας και της αξιοπιστίας τους, οι εκθέσεις περνούν από πολλαπλό επιστημονικό και κυβερνητικό έλεγχο. Η επιτροπή έχει δημοσιεύσει μέχρι σήμερα τέσσερις εκθέσεις, το 1990, 1995, 2001 και 2007 αντίστοιχα. Η επιτροπή δεν πραγματοποιεί έρευνα, ούτε συλλέγει παρατηρησιακά δεδομένα, αλλά συνθέτει και αξιολογεί την ήδη υπάρχουσα επιστημονική γνώση για τα ζητήματα των κλιματικών αλλαγών.
Η έκθεση του 2001, κατέληγε στα εξής βασικά συμπεράσματα, όπως αυτά προέκυψαν από την εξέταση των πιο πρόσφατων ερευνών σχετικά με τις κλιματικές μεταβολές :
Η τέταρτη έκθεση αξιολόγησης της IPCC εκδόθηκε το 2007 και επιβεβαίωσε τις κυριότερες διαπιστώσεις της τρίτης έκθεσης του 2001, στις οποίες προστέθηκαν νέες γνώσεις που προήλθαν από νέες παρατηρήσεις και βελτιωµένα κλιματικά µοντέλα. Μία μειοψηφία των εμπλεκόμενων επιστημόνων έχει διαφωνήσει με ορισμένες πτυχές των πορισμάτων της επιτροπής, κυρίως σε ό,τι αφορά τις μελλοντικές προβλέψεις για την εξέλιξη των κλιματικών μεταβολών.
Εξωτερικοί σύνδεσμοι
Κατηγορία:Διεθνείς οργανισμοί Κατηγορία:Βραβευμένοι με Νόμπελ Ειρήνης
Κατηγορία:Οργανισμός Ηνωμένων Εθνών Κατηγορία:Διακυβερνητικοί οργανισμοί
Εθνική Ελλάδας (ποδόσφαιρο γυναικών)
Η Εθνική Ελλάδας του ποδοσφαίρου γυναικών είναι το αντιπροσωπευτικό συγκρότημα της Ελλάδας σε διεθνείς ποδοσφαιρικές διοργανώσεις και μεμονωμένους αγώνες εθνικών ομάδαων γυναικών.
Ιστορία
Η Εθνική Ομάδα Γυναικών ιδρύθηκε το 1990 στον Πειραιά και έκανε το ντεμπούτο της στις 29 Αυγούστου του ίδιου έτους στο Στάδιο Καλλιθέας με προπονητή τον Τάκη Φωστηρόπουλο σε φιλικό αγώνα με την Εθνική Ομάδα Γυναικών της Ταϊβάν. Τον πρώτο της επίσημο αγώνα έδωσε το 1991 απέναντι στην Εθνική Ιταλίας στο Βιτέρμπο (ηττήθηκε 0–6). Η μεγαλύτερη νίκη της είναι το 9–0 απέναντι στην Αρμενία και η μεγαλύτερη ήττα της το 0–8 από την Ουγγαρία.
Δεν έχει καταφέρει έως σήμερα να συμμετάσχει στο Ευρωπαϊκό ή στο Παγκόσμιο Κύπελλο, και μεγαλύτερη διάκρισή της αποτελεί η παρουσία της στους Ολυμπιακούς Αγώνες του 2004 ως διοργανώτρια. Στην Ολυμπιάδα του 2004 αντιμετώπισε στον όμιλό της τη μετέπειτα χρυσή ολυμπιονίκη ΗΠΑ (η υπερδύναμη στο γυναικείο ποδόσφαιρο) και τη Βραζιλία που κατέκτησε το αργυρό μετάλλιο, καθώς και την Αυστραλία, με απολογισμό τρεις ήττες σε ισάριθμα παιχνίδια.
Εξωτερικοί σύνδεσμοι
Κατηγορία:Γυναικείο ποδόσφαιρο Ελλάδας Ελλαδα Κατηγορία:Εθνικές αθλητικές ομάδες της Ελλάδας
Καρίζιο
Συνορεύει με τους εξής δήμους: Βιλλανόβα Μπιελλέζε, Καβαλιά, Μπαλόκκο, Μπουρόντσο, Σαλουσόλα, Σαντιά, και Φορμιλιάνα.
Παραπομπές
Κατηγορία:Δήμοι της Επαρχίας του Βερτσέλλι
Συμμετοχή της Δανίας στη Eurovision
Η Δανία συμμετείχε στο Διαγωνισμό Τραγουδιού της Eurovision 51 φορές από το ντεμπούτο της το. Αφού διαγωνίστηκε σε δέκα διαδοχικούς διαγωνισμούς μέχρι το, η Δανία απουσίαζε για έντεκα διαδοχικούς διαγωνισμούς από το μέχρι το. Από το, απουσίασε μόνο από τέσσερις διαγωνισμούς. Η Δανία έχει κερδίσει τον διαγωνισμό τρεις φορές: το, το και το. Η δανική εθνική επιλογή για το διαγωνισμό είναι το Dansk Melodi Grand Prix.
Η Δανία τερμάτισε τρίτη στο ντεμπούτο της το με τους Μπίρτε Βίλκε και Γκούσταφ Βίνκλερ, πριν κερδίσει τον διαγωνισμό για πρώτη φορά το  με το τραγούδι "Dansevise" των Γκρέτε & Γιούργκεν Ίνγκμαν. Η χώρα επέστρεψε στην πρώτη τριάδα 25 χρόνια αργότερα, με την τρίτη θέση των Hot Eyes το και της Μπίρθε Κιαρ το, ενώ το μόνο αποτέλεσμα στην πρώτη πεντάδα για τη Δανία τη δεκαετία του 1990 ήταν η πέμπτη θέση της Άουντ Βίλκεν το.
Το ντεμπούτο της Δανίας
Η Δανία συμμετείχε για πρώτη φορά στο, που πραγματοποιήθηκε στη Φρανκφούρτη της Γερμανίας. Η χώρα είχε την πρόθεση να διαγωνιστεί τον πρώτο διαγωνισμό το 1956, αλλά είχε υποβάλει την αίτηση της μετά την προθεσμία και, ως εκ τούτου, δεν της επετράπη να διαγωνιστεί. Η Δανία ήταν η πρώτη βόρεια χώρα που συμμετείχε στον διαγωνισμό, με τη Σουηδία, τη Νορβηγία και τη Φινλανδία να ακολουθούν αμέσως μετά. Η Ισλανδία, ωστόσο, δεν συμμετείχε μέχρι το 1986.
Οι πρώτοι συμμετέχοντες της Δανίας ήταν οι Μπίρτε Βίλκε και Γκούσταφ Βίνκλερ, οι οποίοι τραγουδούσαν το τραγούδι "Skibet skal sejle i nat" (Ελληνικά: Το πλοίο θα φύγει απόψε). Η απόδοσή τους ήταν αμφιλεγόμενη, καθώς, στο τέλος του τραγουδιού, το ζευγάρι έκανε ένα παρατεταμένο φιλί, το οποίο προκάλεσε κατακραυγή σε ορισμένες χώρες. Παρ 'όλα αυτά, η απόδοση πέτυχε μια αξιοσέβαστη τρίτη θέση.
Πρώτη νίκη
Η Δανία κέρδισε το διαγωνισμό για πρώτη φορά το, όταν οι Γκρέτε & Γιούργκεν Ίνγκμαν τραγούδησαν το "Dansevise". Η νίκη, ωστόσο, ήταν αμφιλεγόμενη. Όταν η Νορβηγία ανακοίνωσε τις ψήφους της, η παρουσιάστρια Κέιτι Μπόιλε δεν μπόρεσε να ακούσει τον εκπρόσωπο και είπε ότι θα τους τηλεφωνήσει ξανά αργότερα. Οι θεατές στην Ευρώπη, ωστόσο, άκουσαν τον νορβηγό εκπρόσωπο και όταν η Μπόιλε κάλεσε και πάλι τον νορβηγό εκπρόσωπο, οι ψήφοι άλλαξαν, αλλάζοντας το αποτέλεσμα του διαγωνισμού και δίνοντας τη νίκη στη Δανία εις βάρος της Ελβετίας. Πράγματι, ο λόγος για τον οποίο η Νορβηγία έπρεπε να ανακοινώσει εκ νέου τις ψήφους της ήταν ότι ο νορβηγός εκπρόσωπος δεν ακολούθησε τη σωστή διαδικασία την πρώτη φορά και, κατά συνέπεια, υπήρχε αμφιβολία για το αν έδωσε τις σωστές ψήφους την πρώτη φορά.
Το τελικό αποτέλεσμα ήταν έγκυρο και η νίκη πήγε στη Δανία. Ως εκ τούτου, το, ο διαγωνισμός πραγματοποιήθηκε στη Δανία για πρώτη φορά.
Αποχώρηση και επιστροφή
Μετά τον και μια χαμηλή 14η θέση, η Δανία αποσύρθηκε από τον διαγωνισμό, καθώς ο νέος επικεφαλής ψυχαγωγίας του DR, Νίελς Γιούργκεν Κάισερ, δεν θεώρησε τον διαγωνισμό ως ποιοτική ψυχαγωγία. Το Dansk Melodi Grand Prix δεν διεξήχθη από εκείνη τη χρονιά και μετά.
Ωστόσο, στο, μετά από 11 χρόνια απουσίας, και μετά την αποχώρηση του Νίελς Γιούργκεν Κάισερ από το DR, η Δανία επέστρεψε στο διαγωνισμό, εκπροσωπούμενο από τους Mabel και το τραγούδι Boom Boom.
Επιτυχία
Η πιο επιτυχημένη περίοδος της Δανίας στον διαγωνισμό σημειώθηκε μεταξύ και, με τη χώρα να φτάνει στις οκτώ πρώτες θέσεις σε έξι από τους επτά διαγωνισμούς, συμπεριλαμβανομένων τεσσάρων θέσεων στην πρώτη πεντάδα. Το δίδυμο των Hot Eyes εκπροσώπησε το έθνος τρεις φορές κατά τη διάρκεια αυτής της περιόδου. Το 1984 τραγούδησαν το τραγούδι "Det' lige det" και τερμάτισαν τέταρτοι. Το 1985, έγιναν οι πρώτοι και μέχρι το 2022 οι μόνοι που εκπροσώπησαν τη Δανία για δύο συνεχόμενα χρόνια. Τραγουδώντας το "Sku' du spørg' fra no'en?", δεν μπόρεσαν να επαναλάβουν την επιτυχία της προηγούμενης χρονιάς και ήρθαν 11οι. Το 1988, οι Hot Eyes εκπροσώπησαν ξανά τη Δανία με το "Ka' du se hva' jeg sa'?". Το δίδυμο σημείωσε το καλύτερο αποτέλεσμα για εκείνη την περίοδο, τερματίζοντας στην τρίτη θέση, χάνοντας μόνο από τους Σελίν Ντιόν και Σκότ Φιτζέραλντ. Τα άλλα καλά αποτελέσματα της Δανίας κατά τη διάρκεια αυτής της περιόδου ήταν η έκτη θέση για τη Λίζε Χάαβικ το 1986, η πέμπτη θέση για την Άνε-Κατρίνε Χέρντορφ και τον Bandjo το 1987, η τρίτη για την Μπίρθε Κιαρ το 1989 και η όγδοη για τη Λόνι Ντεβαντιέρ το 1990.
Η πτώση της Δανίας
Μετά το 1990, η Δανία έπεσε από τις υψηλές θέσεις της δεκαετίας του 1980 και υποβιβάστηκε από το διαγωνισμό σε τρεις περιπτώσεις τη δεκαετία του 1990. Το, ο Τόμι Σίμπαχ, ο οποίος είχε εκπροσωπήσει προηγουμένως τη Δανία το 1979 και το 1981, τερμάτισε 22ος, με αποτέλεσμα η Δανία να υποβιβαστεί από το διαγωνισμό το 1994. Η Άουντ Βίλκεν τραγούδησε το "Fra Mols til Skagen" για το έθνος στο και ήρθε 5η, αυτή η υψηλή θέση δεν μπορούσε να επαναληφθεί το, καθώς η συμμετοχή της Δανίας, "Kun med dig" που τραγούδησαν οι Ντόρθε Άντερσεν και Μάρτιν Λοφτ, δεν προκρίθηκε από τον προκριματικό γύρο του διαγωνισμού. Το 1998, η Δανία υποβιβάστηκε για άλλη μια φορά από το διαγωνισμό μετά από ένα κακό αποτέλεσμα το. Το, η κατάργηση του κανόνα της γλώσσας, που απαιτούσε από όλες τις χώρες να τραγουδούν στις επίσημες γλώσσες τους, έφερε μια επιστροφή στην επιτυχία για τη Δανία, όταν οι Μίκαελ Τσεσλ και Τρίνε Γιέπσεν τερμάτισαν 8οι με το "This Time I Mean It".
Δεκαετίες 2000 και 2010
Το, η Δανία κέρδισε τον διαγωνισμό με τα αδέρφια Γιούργκεν και Νίελς Όλσεν να αψηφούν τις πιθανότητες (ήταν αρκετά μεγαλύτεροι από τους ανταγωνιστές τους και μόνο ένα ανδρικό δίδυμο είχε κερδίσει πριν), κερδίζοντας με το "Fly on the Wings of Love". Το τραγούδι συνέχισε να έχει τεράστια επιτυχία σε όλη την Ευρώπη.
Στο, που πραγματοποιήθηκε στην Κοπεγχάγη, οι Rollo και King ήρθαν δεύτεροι με το τραγούδι "Never Ever Let You Go". Ωστόσο, το, παρόλο που ήταν φαβορί για να κερδίσει τον διαγωνισμό, η Μαλένε Μόρτενσεν ήρθε 24η (τελευταία) με το "Tell Me Who You Are", δίνοντας στη Δανία το χειρότερο αποτέλεσμα που είχε ποτέ. Ως εκ τούτου, η Δανία υποβιβάστηκε από τη.
Το 2005, η Κοπεγχάγη φιλοξένησε το Congratulations: 50 Χρόνια του Διαγωνισμού Τραγουδιού Eurovision, μια εκδήλωση για τον εορτασμό της 50ής επετείου.
Από την εισαγωγή των ημιτελικών το 2004, η Δανία προκρίθηκε στον τελικό σε έντεκα από τις 16 περιπτώσεις. Μια άλλη σειρά επιτυχημένων συμμετοχών ξεκίνησε το, όταν η Δανία έφτασε στην πρώτη πεντάδα για πρώτη φορά μετά από εννέα χρόνια, τερματίζοντας τέταρτη με το "In a Moment like This" που ερμήνευσαν οι Σανέ και N'evergreen. Ένα χρόνο αργότερα, η Δανία τερμάτισε πέμπτη με το "New Tomorrow" που ερμήνευσε το συγκρότημα A Friend in London και το, η Δανία κέρδισε τον διαγωνισμό για τρίτη φορά, όταν η Εμελί ντε Φόρεστ εκπροσώπησε τη χώρα με το τραγούδι "Only Teardrops", κερδίζοντας με την υψηλότερη βαθμολογία της Δανίας με 281 βαθμούς.
Το 2014, η Δανία έφτασε στην πρώτη δεκάδα για τέταρτη φορά μέσα σε πέντε χρόνια, όταν ο Μπαζίμ τερμάτισε ένατος. Ωστόσο, η επιτυχία δεν συνεχίστηκε το 2015 και το 2016, καθώς η Δανία δεν κατάφερε να προκριθεί στον τελικό εκείνα τα χρόνια. Το 2017, η χώρα επέστρεψε στον τελικό, τερματίζοντας 20η με την Άνια Νίσεν. Η Δανία πέτυχε το πέμπτο αποτέλεσμα στην πρώτη δεκάδα της δεκαετίας το 2018, με τον Ρασμούσεν και το τραγούδι "Higher Ground" να τερματίζει ένατος. Το 2019, η Λεονόρα πήγε τη Δανία στον 12ο τελικό της με το τραγούδι "Love Is Forever" και τερμάτισε 12η στον τελικό με 120 βαθμούς.
Δεκαετία 2020
Το, το δίδυμο Fyr og Flamme με το "Øve os på hinanden" – η πρώτη συμμετοχή της Δανίας πλήρως στα Δανικά από το 1997 – δεν κατάφερε να προκριθεί στον τελικό, τερματίζοντας 11ο στον δεύτερο ημιτελικό με 89 βαθμούς. Ακολούθησαν άλλοι δυο Αποκλεισμοι με τους Reddi (συγκρότημα)|Reddi]] και το "The Show" το 2022 και το 2023 με τον Reilly και το τραγούδι breaking my heart.
Ιστορικό ψηφοφορίας
Ως το, το ιστορικό ψηφοφορίας της Δανίας έχει ως εξής:
Οι μεγάλες βαθμολογίες που έδωσε η Δανία
Κ.Ε. → Κριτική Επιτροπή T. → Τηλεψηφοφορία
Στους ημιτελικούς:
Εξωτερικοί σύνδεσμοι
Δανια Eurovision
Εθνική Συρίας (ποδόσφαιρο ανδρών)
Η εθνική ομάδα ποδοσφαίρου της Συρίας αντιπροσωπεύει την Συρία στο ποδόσφαιρο και ελέγχεται από την Συριακή Αραβική Ομοσπονδία Ποδοσφαίρου (FASF), το κυβερνών σώμα για το ποδόσφαιρο στη Συρία. Η έδρα της Εθνικής Συρίας είναι το στάδιο Αμπασιγίν (stade des Abbassides), το οποίο βρίσκεται στη Δαμασκό και το στάδιο του Χαλεπίου (stade international d'Alep). Η εθνική Συρίας δεν έχει πάρει μέρος σε τελική φάση Παγκοσμίου Κυπέλλου ποτέ στην ιστορία της. Ο πρώτος σκόρερ στην ιστορία της Συρίας είναι ο Ράτζα Ρέιφ που μαζί με τον τωρινό αρχηγό Φεράς Αλ Κατίμπ θεωρούνται ως οι 2 κορυφαίοι παίχτες που έχει βγάλει ποτέ η Συρία.
Εξωτερικοί σύνδεσμοι
Κατηγορία:Εθνική Συρίας (ποδόσφαιρο) Συρια
Εμπειρική σχολή
Στην ιστορία της Ιατρικής με την ονομασία Εμπειρική σχολή, ή Τηρητική σχολή, ή Μνημονευτική σχολή, κλήθηκε μία από τις αρχαίες ελληνικές σχολές περί της Ιατρικής, σε αντίθεση με τη "δογματική ιατρική".
Οι οπαδοί της εμπειρικής σχολής πρέσβευαν ότι βάση της ιατρικής ως επιστήμη πρέπει να είναι αντί του λόγου και του δόγματος μόνο η εμπειρία που βασίζεται στον λεγόμενο «τρίποδα των εμπειρικών» (ιατρών) Ο τρίποδας των εμπειρικών βασίζονταν στις ακόλουθες τρεις αρχές εξ ού και τρίποδας:
Ιδρυτής της εμπειρικής σχολής φέρεται ο Φιλίνος ο Κώος (περί το 260 π.Χ.) που υπήρξε μαθητής του Ηροφίλου. Άλλοι όμως οπαδοί της αυτής σχολής θεωρούσαν ιδρυτή τον παλαιότερο, Άκρωνα τον Ακραγαντινό, και άλλοι τον Ιπποκράτη.
Κυριότεροι αρχαίοι ιατροί διάδοχοι του Φιλίνου ήταν οι Σεραπίων ο Αλεξανδρεύς, Γλαυκίων ο Ταραντίνος, Ζεύξις ο Ταραντίνος, Ηρακλείδης ο Ταραντίνος, Απολλώνιος ο Κιτιεύς, και άλλοι.
Κατηγορία:Αρχαία ελληνική ιατρική
Λίμνη Βουλιαγμένης
Η Λίμνη της Βουλιαγμένης είναι φυσική υφάλμυρη λίμνη με ιαματικές ιδιότητες που βρίσκεται στη Βουλιαγμένη της Αττικής. Εντάσσεται στις περιοχές Natura 2000 και έχει χαρακτηριστεί τοπίο ιδιαίτερου φυσικού κάλους.
Περιγραφή
Η λίμνη βρίσκεται στο νότιο άκρο του Υμηττού, κοντά στη θάλασσα. Βρίσκεται μέσα σε μια ελλειψοειδή κοιλότητα με μήκος 260 μέτρα και πλάτος 145 μέτρα. Η λίμνη βρίσκεται μισό μέτρο ψηλότερα από την επιφάνεια της θάλασσας. Τα νερά της προέρχονται από βάθος 50 με 100 μέτρα και έχουν θερμοκρασία από 22°C μέχρι 29°C, υποδεικνύοντας ότι σε κάποιο βάθος επικοινωνεί με το ηφαιστειακό τόξο του Αιγαίου. Επίσης, η λίμνη τροφοδοτείται από μια πηγή γλυκού νερού σε βάθος 17 μέτρων. Στη λίμνη καταλήγει ένα υπόγειο σπήλαιο που επικοινωνεί με τη θάλασσα με διάφορες στοές.
Η λίμνη δημιουργήθηκε όταν τμήμα της οροφής ενός μεγάλου υπόγειου σπηλαίου κατέρρευσε πριν περίπου 2.000 χρόνια λόγω της διάβρωσης και των τεκτονικών κινήσεων, και γι' αυτό δεν υπάρχουν αναφορές από την αρχαιότητα, ούτε καν από τον Παυσανία. Το σπήλαιο βρίσκεται μέσα στα ασβεστολιθικά πετρώματα της περιοχής. Το εξερευνημένο μήκος του σπηλαίου είναι 3.123 μέτρα. Στο σπήλαιο υπάρχουν 14 σήραγγες, ενώ έχει βρεθεί και ένας μεγάλος υποθαλάσσιος σταλαγμίτης. Ο πυθμένας της λίμνης αποτελείται από λασπώδες υπόστρωμα πλούσιο σε θειούχες ενώσεις. Τα νερά της λίμνης έχουν αυξημένη περιεκτικότητα σε μέταλλα και ιχνοστοιχεία, όπως κάλιο, νάτριο, λίθιο, αμμώνιο, ασβέστιο, σίδηρος, χλώριο και ιώδιο. Τα νερά της λίμνης ενδείκνυνται για ρευματικές παθήσεις, αθλητικές κακώσεις, παθήσεις νευρικού συστήματος, δερματοπάθειες και γυναικολογικές παθήσεις. Η κολύμβηση στη λίμνη γίνεται έναντι αντιτίμου και στη λίμνη υπάρχει εστιατόριο-μπαρ.
Βιοποικιλότητα
Στην λίμνη ανακαλύφθηκε τη δεκαετία του 1980 ένα είδος θαλάσσιας ανεμώνης, το Paranemonia vouliagmeniensis, το οποίο ζει αποκλειστικά στη συγκεκριμένη λίμνη. Στη λίμνη, επίσης, έχουν βρεθεί άλλα δύο είδη διθύρων, τα Abra ovata και Cerastoderma glaucum. . Το C. glaucum μπορεί να καθαρίζει μεγάλο όγκο νερού από μικρόβια. Επίσης στη λίμνη ζει το είδος ψαριού Garra rufa.
Στη λίμνη Βουλιαγμένης έχει βρεθεί επίσης το είδος γωβιού Millerigobius macrocephalus, το οποίο παρουσιάζει αυξημένες συγκεντρώσεις στις ρηχές περιοχές της λίμνης. Η ανίχνευσή του στη λίμνη αποτελεί την πρώτη φορά που το συγκεκριμένο είδος ψαριού έχει εντοπιστεί σε ένα σώμα νερού που δεν επικοινωνεί με τη θάλασσα καθώς και τη πρώτη φορά που βρίσκεται σε υφάλμυρες συνθήκες. μικρογραφία|320x320εσ|Λίμνη Βουλιαγμένης (Άποψη 2)
Προστατευόμενη τοποθεσία
Η περιοχή έχει ανακηρυχθεί φυσικό μνημείο και έχει καταλογογραφηθεί ως προστατευόμενη τοποθεσία του δικτύου Natura 2000 με κωδικό GR3000006. Επιπλέον, χαρακτηρίστηκε ως Τόπος Ιδιαίτερου Φυσικού Κάλους από το Υπουργείο Πολιτισμού.
Εξωτερικοί σύνδεσμοι
Κατηγορία:Λίμνες της Αττικής
Συμβούλιο Συνεργασίας του Κόλπου
Το Συμβούλιο Συνεργασίας για τα Αραβικά Κράτη του Κόλπου (αραβικά: مجلس التعاون لدول الخليج العربي), αρχικά (και ακόμα διακριτικά) γνωστό ως Συμβούλιο Συνεργασίας του Κόλπου, ΣΣΚ, (مجلس التعاون الخليجي), είναι μια περιφερειακή διακυβερνητική πολιτική και οικονομική ένωση που αποτελείται από όλα τα αραβικά κράτη του Περσικού Κόλπου, εκτός από το Ιράκ. Τα κράτη μέλη της είναι το Μπαχρέιν, το Κουβέιτ, το Ομάν, το Κατάρ, η Σαουδική Αραβία και τα Ηνωμένα Αραβικά Εμιράτα. Η Χάρτα του Συμβουλίου Συνεργασίας του Κόλπου υπεγράφη στις 25 Μαΐου 1981, ιδρύοντας επίσημα το όργανο.
Όλα τα σημερινά κράτη μέλη είναι μοναρχίες, συμπεριλαμβανομένων τριών συνταγματικών μοναρχιών (Κατάρ, Κουβέιτ και Μπαχρέιν), δύο απόλυτων μοναρχιών (Σαουδική Αραβία και Ομάν) και μιας ομοσπονδιακής μοναρχίας (τα Ηνωμένα Αραβικά Εμιράτα, η οποία αποτελείται από επτά κράτη μέλη, καθένα από τα οποία είναι μια απόλυτη μοναρχία με δικό της εμίρη). Έχουν διεξαχθεί συζητήσεις σχετικά με τη μελλοντική ένταξη της Ιορδανίας, του Μαρόκου και της Υεμένης.
Μια πρόταση του 2011 για τη μετατροπή του ΣΣΚ σε "Ένωση του Κόλπου" με αυστηρότερο οικονομικό, πολιτικό και στρατιωτικό συντονισμό έχει προωθηθεί από τη Σαουδική Αραβία, μια κίνηση που αποσκοπεί στην αντιστάθμιση της ιρανικής επιρροής στην περιοχή. Διατυπώθηκαν αντιρρήσεις έναντι της πρότασης από άλλες χώρες. Το 2014, ο πρωθυπουργός του Μπαχρέιν Χαλίφα Μπιν Σαλμάν Αλ Χαλίφα δήλωσε ότι τα σημερινά γεγονότα στην περιοχή υπογράμμισαν τη σημασία της πρότασης.
Προκειμένου να μειώσουν την εξάρτησή τους από το πετρέλαιο στο μέλλον, τα κράτη του ΣΣΚ επιδιώκουν πρωτότυπες πρωτοβουλίες διαρθρωτικών μεταρρυθμίσεων.
Κράτη μέλη
Τα κράτη μέλη του Συμβουλίου είναι έξι τον αριθμό:
Εξωτερικοί σύνδεσμοι
Κατηγορία:Διεθνείς οργανισμοί με έδρα την Ασία Κατηγορία:Αραβία Κατηγορία:Διεθνείς οικονομικοί οργανισμοί Κατηγορία:Αραβικός κόσμος
Τυρός
Ο Τυρός (Τσακωνικά: Τερέ) είναι οικισμός του νομού Αρκαδίας. Υπήρξε έδρα του Δήμου Τυρού και τωρινή έδρα της Δημοτικής Ενότητας Τυρού του Δήμου Νότιας Κυνουρίας. Περιλαμβάνει τρεις οικισμούς: τον Άνω Τυρό ή Μέσα Τυρό, τον Κάτω Τυρό και την Παραλία Τυρού.
Είναι μία από τις παλαιότερες ναυτικές πολιτείες της Πελοποννήσου και ανήκει στην περιοχή της ιστορικής Τσακωνιάς όπου ακόμη ομιλείται η Τσακωνική διάλεκτος και χορεύεται ο παραδοσιακός τσακώνικος χορός.
Γεωγραφία
Βρίσκεται στο μέσο της Κυνουρίας, ανάμεσα στις υπώρειες του Πάρνωνα και τις ακτές του Μυρτώου πελάγους. Απέχει 180 χιλιόμετρα από την Αθήνα, 71 χιλιόμετρα από την Τρίπολη, 70 από το Άργος, 20 από το Λεωνίδιο, 30 από το   Άστρος και 14 νμ από τις Σπέτσες.
Ιστορία
Ο Τυρός κατοικείται από τους προϊστορικούς χρόνους, υπήρξε ένα από τα επίνεια της αρχαίας Σπάρτης, στο λόφο πάνω από το σημερινό λιμάνι, υπάρχουν τα ερείπια προϊστορικού οικισμού - κάστρου της Λυγαριάς που βοηθούσε στην εποπτεία του λιμένα της Κώμης του Τυρού που βρισκόταν 100μ. ενδότερα στη σημερινή θέση Καραβοστάσι.
Ο Τυρός έχει πάρει την ονομασία του από το ιερό του Απόλλωνα Τυρίτη (ΑΠΕΛΛΟΝΙ ΤΥΡΙΤΑ), τοπικής θεότητας που λατρευόταν στην περιοχή.
Η θέση του ιερού βρίσκεται στο λόφο του Προφήτη Ηλία νοτιοδυτικά της κωμόπολης.
Εκτενείς ανασκαφές έκανε ο καθηγητής Ρωμαίος, αρχαία ευρήματα έχουν βρεθεί και στο οροπέδιο Παλιόχωρα του Τυρού και στο όρος του Οριώντα (1.194 μ).
Τα ευρήματα από την περιοχή βρίσκονται σήμερα στα μουσεία της Σπάρτης,Τρίπολης, Άστρους,στο Μουσείο Μπενάκη όπως επίσης και στο μουσείο του Λούβρου.
Στα Λακωνικά του Παυσανία αναφέρεται ως «κόμη μετά λιμένος».
Γεωλογία
Στον Τυρό από το 1860 έως το 1939 λειτουργούσαν μεταλλεία παραγωγής βαρύτη στο ακρωτήριο Τρίκερι βορειοανατολικά της κωμόπολης. Τελευταίος ιδιοκτήτης τους ήταν ο Αθηναίος επιχειρηματίας Σγούρδας.
Στην περιοχή του Τυρού βρίσκονται και τα γεωλογικά στρώματα Τυρού, της ζώνης Τρίπολης που, σύμφωνα με γεωλόγους του Πανεπιστημίου Πατρών, απαντάται μόνο στην περιοχή. Πρόκειται για ένα πολύ σκληρό πέτρωμα μπλε και πράσινης απόχρωσης, το οποίο οι ντόπιοι το ονομάζουν "Γερανιά".
Γλώσσα
Ο Τυρός ανήκει στην ιστορική Τσακωνιά και οι κάτοικοι του μιλούν ακόμη την Τσακωνική διάλεκτο η οποία προέρχεται από την αρχαία δωρική διάλεκτο.
Ο Τυρός σήμερα
Κατά την απογραφή του 2011 το Τ.Δ. Τυρού είχε 1.211 κατοίκους και το Τ.Δ. Σαπουνακαιίκων 568 κατοίκους πραγματικό πληθυσμό. Τα δύο αυτά τοπικά διαμερίσματα είναι οικιστικά ενωμένα σε ενιαίο σύνολο με 1.779 κατοίκους και αποτελούν την γνωστή λουτρόπολη του Τυρού.
Στην Δημοτική Ενότητα Τυρού ανήκει και το Τ.Δ. Πέρα Μελάνων με 337 κατοίκους. Όλη η Δημοτική Ενότητα έχει 2.116 κατοίκους.
Κύριες ασχολίες των κατοίκων είναι ο τουρισμός, η εμπορική ναυτιλία και η αλιεία. Ο Τυρός έχει επίσης πολλούς μετανάστες σε Αμερική, Καναδά και Αυστραλία, οι οποίοι κάθε χρόνο επιστρέφουν στα πάτρια εδάφη για διακοπές.
Διαθέτει σύγχρονη τουριστική υποδομή και στα 18 χλμ. ακτογραμμής του πολλές οργανωμένες παραλίες όπως η παραλία Τηγάνι και η παραλία Κρυονερίου.
Στο λιμάνι του Τυρού βρίσκουν καταφύγιο οι ψαρόβαρκες της περιοχής αλλά και τουριστικά σκάφη κάθε είδους. Στις αρχές του 2016 άλλαξε μορφή μετά από μια σειρά από εργασίες που εκτελέστηκαν όπως η επέκταση του μώλου, η κατασκευή παραλιακών κρηπιδωμάτων και ράμπας σκαφών αλλά και η λιθόστρωση της παραλιακής ζώνης.
Στον Τυρό κάθε Πάσχα θα δείτε μερικά από τα πιό όμορφα Πασχαλινά Έθιμα της Ελλάδας την Μ.Παρασκευή γίνεται η περιφορά των επιταφίων στην παραλιακή οδό της κωμόπολης με τη συνοδεία των ψαροκαϊκων,το Μ. Σάββατο το βράδυ την ώρα της Ανάστασης γίνεται το κάψιμο του Ιούδα μέσα στη θάλασσα πάνω σε πλωτή εξέδρα από τους Τσάκωνες μπουρλοτιέρηδες που το συνοδεύουν με δυναμίτες και βεγγαλικά. Χιλιάδες κεριά που ρίχνουν τα μικρά παιδιά μέσα στη θάλασσα νωρίς του Μ.Σαββάτου συμβολίζουν τις ψυχές των χαμένων Τσακώνων ναυτικών και ψαράδων.
Την Κυριακή του Πάσχα γίνεται το τσακωνικό γλέντι στην κεντρική πλατεία, με την ανάγνωση του Ευαγγελίου στην τσακωνική διάλεκτο.
Στη γιορτή της Μεταμόρφωσης του Σωτήρα, στις 6 Αυγούστου, κάθε χρόνο, κοντά στην ομώνυμη εκκλησία και δίπλα στο λιμάνι του Τυρού γίνεται μεγάλη εμποροπανήγυρη.
Στην Δημοτική Ενότητα Τυρού λειτουργούν τα εξής σωματεία: ο Αθλητικός σύλλογος ο Απόλλων, ο Πολιτιστικός - Μορφωτικός σύλλογος ο Απόλλων, ο Πολιτιστικός σύλλογος Πέρα Μελάνων, ο Αλιευτικός σύλλογος Τυρού και ο σύλλογος Πεζοπόρων Τυρού.
Στο οροπέδιο Παλαιόχωρα του Τυρού, σε υψόμετρο 690μ, βρίσκεται το σπηλαιοβάραθρο Δέρσιος γνωστό από την αρχαιότητα το οποίο τα τελευταία χρόνια εξερευνάται από ξένους και Έλληνες σπηλαιολόγους.
Εξωτερικοί σύνδεσμοι
Κατηγορία:Δήμος Νότιας Κυνουρίας Κατηγορία:Χωριά του νομού Αρκαδίας Κατηγορία:Παραδοσιακοί οικισμοί Αρκαδίας
2503 Λιαονίνγκ
Ο Λιαονίνγκ (Liaoning) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,116. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη επαρχία της βορειοανατολικής Κίνας.
Στο περιήλιο της τροχιάς του ο Λιαονίνγκ φθάνει στα εσώτατα όρια (δηλαδή τα προς την πλευρά του Ηλίου) της Κύριας Ζώνης.
Φυσικά χαρακτηριστικά
Τα φυσικά χαρακτηριστικά του Λιαονίνγκ είναι άγνωστα.
Εξωτερικοί σύνδεσμοι-πηγές
Λιαονινγκ
Ροδωνιά Φθιώτιδας
Η Ροδωνιά είναι πεδινός οικισμός της Στερεάς Ελλάδας στην Περιφερειακή Ενότητα Φθιώτιδας σε υψόμετρο 95 μέτρα.
Διοικητικά στοιχεία
Ως οικισμός αναφέρεται από την Τουρκοκρατία με την ονομασία Λάλα. Έτσι αναφέρεται, μετά την απελευθέρωση, το 1835 να προσαρτάται στον τότε δήμο Υπάτης ενώ το 1912 με το ΦΕΚ 261Α - 31/08/1912 ορίστηκε έδρα της τότε νεοϊδρυθείσας ομώνυμης κοινότητας. Το 1927 με το ΦΕΚ 206Α - 28/09/1927 μετονομάστηκε σε Ροδωνιά. Σύμφωνα με το Πρόγραμμα «Καλλικράτης» μαζί με την Καρυά αποτελούν την τοπική κοινότητα Ροδωνιάς που υπάγεται στη δημοτική ενότητα Υπάτης του Δήμου Λαμιέων και σύμφωνα με την απογραφή του 2011 ως κοινότητα έχει πληθυσμό 455 κατοίκους και ως οικισμός 256, ενώ με την απογραφή του 2001 είχε 366.
Εξωτερικοί σύνδεσμοι
Κατηγορία:Δήμος Λαμιέων Κατηγορία:Χωριά του νομού Φθιώτιδας
Βλαστοκύτταρο
Τα βλαστοκύτταρα είναι κύτταρα που αναπαράγονται διαρκώς και έχουν την ικανότητα να μετατραπούν (να διαφοροποιηθούν) σε οποιοδήποτε άλλο είδος κυττάρου στο σώμα ενός οργανισμού (π.χ. σε μυϊκό, ερειστικό, νευρικό κλπ κύτταρο). Η ονομασία βλαστοκύτταρο σχετίζεται ετυμολογικά με την λέξη "κύτταρο".
Η έρευνα σε ανθρώπινα εμβρυϊκά βλαστοκύτταρα ξεκίνησε το 1998 και συνεχίζεται μέχρι και σήμερα.
Ύπαρξη στα έμβρυα
Tα βλαστοκύτταρα προέρχονται από ένα έμβρυο στο στάδιο της βλαστοκύστης, δηλαδή από ένα έμβρυο 5ης ημέρας, περίπου 100 κυττάρων. Aπό αυτά τα 100 κύτταρα, τα 30-34 (από τα οποία θα προέλθει το έμβρυο - από τα υπόλοιπα θα σχηματιστεί κυρίως ο πλακούντας) ονομάζονται βλαστοκύτταρα και είναι ολοδύναμα - δηλαδή μπορούν να δώσουν οποιονδήποτε ιστό του σώματος.
Ύπαρξη στο αίμα ενηλίκων
Στο αίμα ενός ενηλίκου ατόμου έχουν απομείνει βλαστοκύτταρα που χρησιμεύουν για την ανανέωση των κατεστραμμένων ιστών. Τα βλαστοκύτταρα των ενηλίκων, όμως, μπορούν να διαφοροποιηθούν κυρίως σε κύτταρα των ιστών στους οποίους εδρεύουν - και όχι σε κάθε τύπο ιστού, όπως τα εμβρυϊκά βλαστοκύτταρα. Εάν π.χ. βρίσκονται στον εγκέφαλο, βοηθούν στην ανάπλαση των κυττάρων του εγκεφάλου, εάν εδρεύουν στο ήπαρ, αποκαθιστούν τις βλάβες του ήπατος κ.ο.κ.
Ωστόσο, σύμφωνα με πρόσφατα πειράματα, φαίνεται ότι τα βλαστοκύτταρα των ενηλίκων ίσως να έχουν τελικά μεγαλύτερη ευελιξία από ό,τι αρχικά πιστευόταν. Έχει καταστεί εφικτή π.χ. η εργαστηριακή διαφοροποίηση κυττάρων του αίματος σε νευρώνες και σε καρδιακό μυ.
Χρησιμότητα
Ένα κύτταρο από το οποίο μπορούν να προέλθουν όλοι οι ιστοί του σώματος -ή ένα μεγάλο μέρος τους- προφανώς είναι ένα εξαιρετικά χρήσιμο κύτταρο. Όμως, τα πράγματα δεν είναι τόσο απλά. Πρέπει να ανακαλυφθεί η διαδικασία καθοδήγησης των βλαστοκυττάρων, ώστε να διαφοροποιηθούν. π.χ. σε κύτταρα με παλμό που αναπλάθουν τον κατεστραμμένο καρδιακό μυ μετά από ένα έμφραγμα,
π.χ. σε κύτταρα που παράγουν ντοπαμίνη για τον εγκέφαλο των ασθενών με Πάρκινσον,
π.χ. σε ινσουλινοπαραγωγά κύτταρα για την αντιμετώπιση του διαβήτη.
Εάν τα βλαστοκύτταρα καθοδηγηθούν στον σχηματισμό υγιών και λειτουργικών ιστών, τότε δυνητικά θα μπορούσε να εφαρμοστεί κυτταρική θεραπεία για πολλές ασθένειες όπως:
Εάν μάλιστα τα κύτταρα προέρχονται από τον ίδιο τον πάσχοντα, θεωρητικά δεν θα υπάρχει ο κίνδυνος της απόρριψής τους (όπως δυστυχώς συμβαίνει στις μεταμοσχεύσεις).
Βλαστοκύτταρα και κίνδυνοι
Τα βλαστοκύτταρα έχουν την ικανότητα να αναπαράγονται μόνα τους. Nα δημιουργούν πανομοιότυπα αντίγραφα (κλώνους) του εαυτού τους. Το νέο βλαστικό κύτταρο μπορεί είτε να παραμείνει βλαστικό, είτε να διαφοροποιηθεί σε κάποιον άλλον τύπο κυττάρου, π.χ. δέρματος, αίματος κλπ. Όμως, ως προς το χαρακτηριστικό του αυτόνομου πολλαπλασιασμού τους, τα βλαστικά κύτταρα ομοιάζουν πολύ με τα καρκινικά κύτταρα.
Κατά συνέπεια, τίθεται το ζήτημα του κατά πόσο μπορούν τελικά να ελεγχθούν και να μην δράσουν ανάλογα με τα καρκινικά.
Η υποτροπή του καρκίνου του μαστού μπορεί να προκαλείται από προσφάτως ανακαλυφθέντα σπάνια βλαστοκύτταρα, τα οποία μεταμορφώνονται εξαιτίας γενετικών λαθών σε «εργοστάσιο παραγωγής όγκων», σύμφωνα με δημοσίευμα του επιστημονικού εντύπου Nature.
Οι ερευνητές πιστεύουν ότι εκτός από την πλήρη καθοδήγηση της ανάπτυξης των μαστών, τα συγκεκριμένα κύτταρα παίζουν ρόλο-κλειδί και στον καρκίνο.
Οι παρατηρήσεις αυτές δημιουργούν ελπίδες πιθανής δημιουργίας νέων αντικαρκινικών θεραπειών και νέων τεχνικών ανάπλασης των μαστών.
Αναλυτικότερα, οι επιστήμονες απομόνωσαν τα βλαστοκύτταρα από το μαστικό ιστό θηλυκών ποντικιών. Μεταμόσχευσαν ένα από τα κύτταρα στον μαστικό λιπώδη ιστό ενός θηλυκού ποντικιού απ' το οποίο είχε αφαιρεθεί όλος ο μαστικός ιστός.
Το κύτταρο χωρίστηκε και τελικά προήγαγε την αύξηση όλων των φυσιολογικών τύπων του κυττάρου που εντοπίζεται στο μαστό του ποντικιού σε τέτοια έκταση που ο αδένας παράγει γάλα υπό φυσιολογικές συνθήκες.
Αν και δεν υπάρχουν αποδείξεις ότι τα συγκεκριμένα βλαστοκύτταρα υπάρχουν και στους ανθρώπους, οι ερευνητές είναι σχεδόν σίγουροι ότι υπάρχουν λόγω της αύξηση των μαστών κατά τη διάρκεια της κύησης και της εφηβείας.
Τέλος, σημειώνουν ότι μια χημειοθεραπεία σχεδιασμένη να στοχεύει τους όγκους μπορεί να καταφέρει να εξαλείψει τα ελαττωματικά βλαστοκύτταρα στους μαστούς καθώς αυτά διαχωρίζονται με διαφορετική συχνότητα.
Τράπεζες
Σήμερα υπάρχουν παγκοσμίως διάφορες ιδιωτικές και δημόσιες τράπεζες που αναλαμβάνουν να φυλάξουν τα βλαστοκύτταρα.
Γαλλία
Στη Γαλλία έχει απαγορευτεί η λειτουργία ιδιωτικών τραπεζών.
Εξωτερικοί σύνδεσμοι
Κατηγορία:Κυτταρολογία Κατηγορία:Αναδυόμενες τεχνολογίες
Πιερ Σαρλ Φουρνιέ ντε Σαιντ-Αμάν
Ο Πιέρ Σαρλ Φουρνιέ ντε Σαιντ-Αμάν (γαλλικά: Pierre Charles Fournier de Saint-Amant, Γαλλία, 12 Σεπτεμβρίου 1800 – Αλγερία, 29 Οκτωβρίου 1872) ήταν κορυφαίος Γάλλος γκρανμαίτρ στο σκάκι και συντάκτης του σκακιστικού περιοδικού Le Palamède. Σε ένα ματς εναντίον του Χάουαρντ Στώντον το 1843, έγινε διασημότερος παρά την ήττα του, καθώς το ματς αυτό θεωρήθηκε ως ένας από τους ανεπίσημους αγώνες για το Παγκόσμιο πρωτάθλημα σκακιού.
Βιογραφικά στοιχεία
200px|μικρογραφία|αριστερά|Πιέρ Σαρλ Φουρνιέ ντε Σαιντ-Αμάν 260px|μικρογραφία|δεξιά|Απεικόνιση του σκακιστικού αγώνα μεταξύ Χάουαρντ Στώντον και Πιέρ ντε Σαιντ-Αμάν, στο Παρίσι την 16η Δεκεμβρίου του 1843 Ο Σαιντ-Αμάν έμαθε σκάκι από τον Βίλχελμ Σλουμπέργκερ, ο οποίος αργότερα έγινε χειριστής της σκακιστικής μηχανής Τούρκος. Έπαιξε στο Café de la Régence, όπου ήταν μαθητής του Αλεσάντρ Ντεσαπέλ. Για πολλά χρόνια έπαιξε επί ίσοις όροις με έναν ισχυρό παίκτη, τον Μπονκούρ, και έλαβε "πιόνι και δύο κινήσεις" ως χάντικαπ από τον Ντεσαπέλ και τον Λουί ντε λα Μπουρντοναί. Την περίοδο 1834–1836, οδήγησε μια ομάδα του Παρισιού με την οποία κέρδισε και τα δύο ματς που έδωσε σε αγώνα αλληλογραφίας εναντίον του συλλόγου του Γουέστμινστερ, που ήταν ο ισχυρότερος σκακιστικός σύλλογος της Αγγλίας. Μετά το θάνατο του Λα Μπουρντοναί το 1840, θεωρήθηκε ο καλύτερος παίκτης της χώρας. Τον Δεκέμβριο του 1841 αναβίωσε το περιοδικό Le Palamède, που κατά την ίδρυσή του το 1836 ήταν το πρώτο σκακιστικό περιοδικό του κόσμου, και το οποίο διήρκεσε μέχρι το 1847.
Έπαιξε δύο αγώνες εναντίον του Χάουαρντ Στώντον. Κέρδισε τον πρώτο, το 1843 στο Λονδίνο, με σκορ 3½–2½ (τρεις νίκες, μία ισοπαλία, δύο ήττες), αλλά λίγο πριν τα Χριστούγεννα έχασε στον επαναληπτικό αγώνα στο Παρίσι, με σκορ 13–8 (έξι νίκες, τέσσερις ισοπαλίες, ένδεκα ήττες). Αυτό το δεύτερο ματς θεωρείται συχνά ως ανεπίσημος αγώνας του Παγκοσμίου πρωταθλήματος σκακιού.
Το 1858, ο Σαιντ-Αμάν έπαιξε στο τουρνουά σκακιού του Μπέρμιγχαμ της Αγγλίας, μια εκδήλωση με νοκ-άουτ αγώνες. Κέρδισε στον πρώτο γύρο, αλλά έχασε στο δεύτερο με σκορ 2–1 από τον Αυστριακό Ερνστ Φάλκμπεερ (Ernst Falkbeer).
Το 1861 ο Σαιντ-Αμάν συνταξιοδοτήθηκε στην Αλγερία. Πέθανε εκεί το 1872 μετά από πτώση από την άμαξά του.
Εξωτερικοί σύνδεσμοι
Κατηγορία:Γάλλοι σκακιστές Κατηγορία:Γάλλοι εκδότες